Հավելված

Հայաստանի Հանրապետության Շիրակի

մարզի Արթիկ համայնքիավագանու

2016թվականիդեկտեմբերի 24-ի N 67-Նորոշման

**ԱՐԹԻԿ ՀԱՄԱՅՆՔԻ**

**ՍՈՑԻԱԼ-ՏՆՏԵՍԱԿԱՆ ԶԱՐԳԱՑՄԱՆ**

**2017-2021 ԹՎԱԿԱՆՆԵՐԻ**

**ՀՆԳԱՄՅԱ ԾՐԱԳԻՐ**

ՀԱՄԱՅՆՔԻ ՂԵԿԱՎԱՐ՝ ՄԽԻԹԱՐ ՎԱՐԱԳՅԱՆ

**ք. Արթիկ 2016Ã.**

-1-**ԲՈՎԱՆԴԱԿՈՒԹՅՈՒՆ**

1. Համայնքի ղեկավարի ողջույնի խոսքը …………………………………… 3-4
2. Համայնքի իրավիճակի նկարագրություն…………………………………….5
   1. Համայնքի ընդհանուր նկարագրություն……………………………..……6
   2. Համայնքի սոցիալ տնտեսական իրավիճակը…………………………7-9
   3. Համայնքում իրականացվող ծրագրերը…………………………………10
   4. Համայնքի ֆինանսական իրավիճակի նկարագրություն և ֆինանսական կանախատեսումները ……………………………………………………11-35
   5. Զարգացման խոչընդոտներ և դժվարություններ…………………….36-38
   6. Համայնքի ուժեղ և թույլ կողմերի, հնարավորությունների և սպառնալիքների (ՈՒԹՀՍ) վերլուծություն………………………….39-40
3. Նպատակների սահմանում և գործողությունների պլանավորում….……41
   1. Համայնքի զարգացման տեսլական………………………………….……42
   2. Համայնքի զարգացման անմիջական նպատակներ……………………43
4. ՀՀԶԾ ֆինանսավորում ………………………………………………..……44-46
5. ՀՀԶԾ մոնիթորինգ……………………………………………………………… 47
6. Ծրագրերի անձնագրեր……………………………………….……………48-72

**-2-**

**ՀԱՄԱՅՆՔԻ ՂԵԿԱՎԱՐԻ ՈՂՋՈՒՅՆԻ ԽՈՍՔ**

Համայնքի հնգամյա զարգացման ծրագիրըմեզ պետք է ուղեկցի առաջիկա հինգ տարիների ընթացքում՝այն դառնալու է մեր կայուն առաջընթացի կարևոր հիմքը: Ինչպիսին պետք է մենք տեսնենք մեր վարդագույն քաղաքի ապագան, ինչ քայլեր պետք է ձեռնարկենք, որ մեր համայնքի բնակիչը իրեն ավելի ապահով և վստահ զգա, քաղաքը լինի ավելի գեղեցիկ ու բարեկարգ, գրավի մեր բնակիչներին ու մեր հյուրերին: Այս հարցերի պատասխանը մեզ պետք է տա մեր հնգամյա զարգացման ծրագիրը: Ու ինչպիսի քայլեր էլ որ մենք ձեռնարկենք, ինչ ծրագրեր էլ որ մշակվեն, ամենի առաջ մեր տեսադաշտում պետք է լինեն մեր բնակիչները, մեր երիտասարդները, մեր աշխատավորները, մեր թոշակառուները: Մեր բոլոր քայլերը պետք է ուղղված լինեն մարդկանց խնդիրների լուծմանը, քաղաքում առողջ բարոյահոգեբանական մթնոլորտի ստեղծմանը:Քաղաքապետարանը մշտապես պետք է բաց լինի մեր բնակիչների համար, որպեսզի մարդիկ կարողանան իրենց հուզող հարցերը ներկայացնեն և արագ լուծում ստանան, քաղաքում տիրի արդարության և վստահության մթնոլորտ ու որպեսզի ներկայացված հնգամյա ծրագիրը դառնա հիմնավոր և ֆինանսապես ապահովված փաստաթուղթ: Համայնքի զարգացման հիմնական ուղղությունները և գերակա ոլորտներըհետևյալն են՝

1. Համայնքում նոր արտադրամասերի և գործարանների ստեղծում, դրանով մեր բնակիչների համար 600-800 նոր աշխատատեղերի ստեղծում:
2. Փողոցների վերանորոգում, ասֆալտապատում, սալապատում, կենտրոնական փողոցների մայթերի նորոգում, կանաչապատում, ծառատնկում:
3. Փողոցների լուսավորության ցանցի անցկացում
4. Բազմաբնակարան շենքների տանիքների հիմնանորոգում, շենքերի բակերի բարեկարգում, խաղահրապարակների ստեղծում
5. Համայնքի ենթակայության, հիմնարկների վերանորոգում, գույքով, ինվենտարով ապահովում, արդիականացում, չջեռուցված հիմնարկների ջեռուցում:

Ինչպես Հայաստանի ցանկացած բնակավայր, մեր համայնքը նույնպես ունի իր հիմնական պրոբլեմները, զարգացման խոչընդոտները և դրանց ծնող պատճառները:

Արթիկ համայնքի համար հիմնական պրոբլեմներից է գործազրկության բարձր մակարդակը, աշխատատեղերի պակասը և դրանից բխող ազգաբնակչության սոցիալական վատ վիճակը, արտագնա աշխատանքի մեկնողների մեծ թիվը:Քաղաքն ունի խիստ կլիմայական պայմաններ երկարատև և խիստ ձմեռներով, ձյան կայուն ծածկույթով, որը բնակիչների համար լրացուցիչ սոցիալական դժվարություններ է ստեղծում:

Քաղաքի բազմաբնակարանային 9 շենքեր ունեն 3-րդ աստիճանի վթարայնություն, որոնք ժամանակին չամրացնելու դեպքում շենքերի վթարայնության աստիճանը ժամանակի ընթացքում կմեծանա, և անհնար կդառնա դրանց հետագա բնակեցումը:

Քաղաքի տարածքով անցնող երկու հեղեղատարները՝ Մովրովի և Բմբուլենց ձորերը, մշտապես լցվում են լքված հանքերի մնացորդներով, մանր քարերով ու ավազով, տիղմով, ձնհալի և ուժեղ անձրևների հետևանքով հեղեղումներ են առաջացնում և կարող են մեծ վնաս պատճառել համայնքային ենթակառուցվածքներին ու բնակիչներին: Այդպիսի լարված իրավիճակ առաջացավ 2016 թվականի հունիս ամսին:

Քաղաքի շատ փողոցներ ունեն վերանորոգման, ասֆալտապատման խիստ անհրաժեշտություն, կենտրոնական փողոցների մայթերը չեն վերանորոգվել երկար ժամանակ, որը լրացուցիչ դժվարություններ է առաջացնում տրանսպորտային միջոցների և հետիոտների համար:

-3-

Համայնքի զարգացման համար կան նաև մի շարք խոչընդոտներ, որոնք հրատապ լուծում են պահանջում:

Համայնքային ենթակայության շատ հիմնարկներ երկար ժամանակ է, ինչ կապիտալ վերանորոգման չեն ենթարկվել, զգացվում է գույքի պակաս և արդիականացում:

Բազմաբնակարանային շատ շենքերի տանիքները չեն վերանորոգվել, շենքերի բակերը անբարեկարգ են, չկան կառուցված խաղահրապարակներ:

Համայնքի կոյուղագծերը խիստ կարիք ունեն վերանորոգման:

Քաղաքը չունի առանձին ոռոգման համակարգ, բնակիչների տնամերձ հողամասերի ոռոգումը իրականացվում է խմելու ջրի միջոցով:

3) Գյուղատնտեսական տեխնիկան խիստ հնացել է, ֆիզիկապես մաշվել է, որը բացասաբար է անդրադառնում հողատարածքների մշակման արդյունավետության վրա:

Քաղաքում քիչ են կանաչ տարածքները, ծառերը, հանգստի գոտիները:

Հնգամյա զարգացման ծրագրի բազմակողմանի մշակման, քննարկման և հաստատման նպատակով համայնքում ստեղծվել է ժամանակավոր հանձնաժողով կազմված քաղաքապետարանի աշխատակիցներից, ավագանու անդամներից, հասարակայնության ներկայացուցիչներից: Հանձնաժողովը իր աշխատանքը կազմակերպել է ըստ հաստատված ժամանակացույցի, հրավիրելով նիստեր, հանդիպումներ, բազմակողմանի քննարկումներ: Նպատակը մեկն է՝ ավելի թափանցիկ և հրապարակային դարձնել հնգամյա զարգացման ծրագրի մշակումը, նախապատրաստական աշխատանքներին մասնակից դարձնել ավելի մեծ թվով շահագրգիռ մարդկանց: Հրավիրված նիստերի ժամանակ հանձնաժողովը կատարել է համայնքի իրավիճակի բազմակողմանի գնահատում, կարիքների և հիմնախնդիրների բացահայտում, դրանց փաստաթղթավորում: Հանձնաժողովի կողմից կազմակերպվել է հանրային քննարկում՝ համայնքի իրավիճակի, կարիքների և հիմնախնդիրների շուրջ:

Ծրագրերի ֆինանսական, նախահաշվային կանխատեսումները, հաշվարկները կատարվել են աշխատակազմի մասնագետների կողմից:

Կարծում եմ իսկապես կատարվել է մեծ ծավալի ուսումնասիրություն, վերլուծություն և կանխատեսում:

Համայնքի հնգամյա զարգացման ծրագիրը կդառնա առաջիկա հինգ տարիների գործունեության մեր հիմնական փաստաթուղթը:

ԱՐԹԻԿ ՀԱՄԱՅՆՔԻ ՂԵԿԱՎԱՐ Մ. ՎԱՐԱԳՅԱՆ

**-4-**

**2. ՀԱՄԱՅՆՔԻ ԻՐԱՎԻՃԱԿԻ ՆԿԱՐԱԳՐՈՒԹՅՈՒՆ**

**2.1. ՀԱՄԱՅՆՔԻ ԸՆԴՀԱՆՈՒՐ ՆԿԱՐԱԳԻՐ**

<<Հայաստանի և հարակից շրջանների տեղանունների>> բառարանում <<Արթիկ>> անվան առաջին հիշատակությունը վերագրված է 7-րդ դարին՝ Լմբատավանքի միջնադարյան մի արձանագրություն, որում քաղաքը հիշատակված է <<Արդիկ>> ձևով:

<<Արթիկը>>Հայաստանի և մասնավորապես Շիրակի մարզի այն բացառիկ տեղանուններից է, որ չի ենթարկվել տեղանունների համատարած բնույթ կրած թուրքական տարբերակներով փոխարինումներին:

Քաղաքի սահմաններում պահպանված նյութական մշակույթի բազմաթիվ հուշարձանները վկայում են, որ Արթիկը եղել է Հայաստանի ամենահին և նշանավոր բնակավայրերից մեկը: Ըստ հնագիտական ուսումնասիրությունների Արթիկի սահմաններում մարդկային բնակավայրեր են եղել վաղնջական ժամանակներից:

Արթիկը (Արդիկ, Արդիք) Մեծ Հայքի Այրարատ աշխարհի գավառներից է:Արթիկում պահպանված Ս. Աստվածածին (5-րդ դար), Ս. Գևորգ (7-րդ դար), Լմատավանք (7-րդ դար) եկեղեցիները վկայությունն են ողջ տարածաշրջանում մշակույթի զարգացվածության մակարդակի:

1826-1828թթ. ռուս-թուրքական պատերազմից հետո Արևմտյան Հայաստանի Էզրում և Կարս նահանգներից գաղթած հայերը վերաբնակվում են նաև Արթիկում:19-րդ դարի երկրորդ կեսին Արթիկն իր բնակչության թվով Արևելյան Հայաստանի մարդաշատ բնակավայրերից էր:1831թ-ին Արթիկն ուներ 647, 1873թ-ին՝ 2359, իսկ 1897թ-ին՝ 2950 բնակիչ:

1928թ-ից Արթիկում սկսվել է տուֆի արդյունահանումը, որով և պայմանավորվեց բնակավայրի հետագա զարգացումը:Կառուցվեց երկաթուղին, հիմնվեցին արդյունաբերական ձեռնարկություններ:

Արթիկ քաղաքի կարգավիճակ ստացել է 1945թ-ին:

Արթիկը գտնվում է Արագած լեռան հյուսիս-արևմտյան լանջին:

Տարածքի հիմնական մասն զբաղեցնում է նախալեռնային գոտին:

Քաղաքը և մերձակա տարածքը ունի սահմանափակ նպաստավոր շրջապահովվածություն: Համայնքի տարածքով անցնում են Մովրովի և Գոմշաձոր (Բմբուլենց) հեղեղատարները:

Ծովի մակերևույթից քաղաքն ունի 1775մ բարձրություն: Արթիկի հեռավորությունը մազկենտրոն Գյումրիից 27 կմ է, իսկ մայրաքաղաք Երևանից՝ 106 կմ: Քաղաքի վարչական տարածքը կազմում է 700 հա:

Համայնքի տարածքը գտնվում է կլիմայական ցուրտ գոտում:

Տարեկան միջին ջերմաստիճանը կազմում է + 6.1C, բացարձակ նվազագույնը՝, -30oC, բացարձակ առավելագույնը +370C:

**-5-**

Քաղաքը տարեկան ստանում է մոտ 2500ժամ արեգակնային լույս և ջերմություն: Մթնոլորտային տեղումների տարեկան քանակը 582մմ է: Օդի միջին ամսական հարաբերական խոնավությունը ժամը 1300-ի դրությամբ ամենացուրտ ամսին կազմում է 68%, իսկ ամենատաք ամսին 45%: Կենսաբանակլիմայական պայմանների և քամու ռեժիմի առումով Արթիկը սահմանափակ բարենպաստ գոտում է:Քամու միջին տարեկան արագությունը 2.5մ/վրկ է, ամենատաք ամսին՝ 3.32մ/վրկ: Քամու գերակշռող ուղղությունները հյուսիսային, հյուսի-արևելյան, արևելյան և հարավային է: Մթնոլորտային ճնշումը կազմում է 827 մմ/սն. սյուն:

Արթիկը հարուստ է օգտակար հանածոներով՝ տուֆ, հրաբխային խարամ, կավեր:

Արթիկի բնակչությունը կազմում է 20360 մարդ:

Համայնքի բնակչության շարժը տրվում է աղյուսակով

|  |  |  |
| --- | --- | --- |
|  | 2015 | 2016 |
| Կենդանի ծնվածներ | 254 | 249 |
| Մահացածներ | 203 | 171 |
| Բնական հավելված | 51 | 78 |
| Բնակչության ընդհանուր թիվը | 20282 | 20360 |

09.01.17թ. դրությամբ համայնքի բնակչության սեռատարիքային կազմը տրվում է աղյուսակով

|  |  |  |  |  |  |  |
| --- | --- | --- | --- | --- | --- | --- |
| Մինչև 1 տարեկան | 1-9 տարեկան | 10-17  տարեկան | 17-ից բարձր | աշխատունակ տարիքը | կանայք | տղամարդիկ |
| 340 | 2390 | 1680 | 15990 | 13030 | 10490 | 9870 |

Արթիկում բնակվում են 34 փախստականներ:

Համայնքի բնակչության 97% հայեր են, իսկ մնացած 3%-ը ռուսներ են, եզդիներ, քրդեր, հույներ, ուկրաինացիներ և այլ ազգեր:

2017թվականի Արթիկ համայնքի տարեկան բյուջեն՝

եկամուտների գծով կազմում է 453մլն735.5հազար,

ծախսերի գծով՝ 453մլն735.5հազար,

բյուջեի դեֆիցիտը կազմում է -0

Համահարթեցման սկզբունքով պետության կողմից տրվող դոտացիան կազմում է 355մլն 236.2 հազար: Եկամուտների մեջ սեփական եկամուտները կկազմեն-98մլն 499.3հազար, որը համայնքի ընդհանուր եկամուտների մեջ կազմում է 21.7:

**-6-**

**2.2 ՀԱՄԱՅՆՔԻ ՍՈՑԻԱԼՏՆՏԵՍԱԿԱՆ ԻՐԱՎԻՃԱԿԸ**

Արթիկ քաղաքի ազգաբնակության համար կարևոր գյուղատնտեսական արտադրանքի ճյուղերն են դաշտավարությունը և անասնապահությունը: Հիմնական մշակվող կուլտուրաներն են ցորենը, գարին, կարտոֆիլը: Սեփական բնակելի տներին կից այգիներում շատ են խնձորի, բալի, տանձի, ընկույզի և այլ ծառերն ու թփերը: Գյուղատնտեսության ոլորտում զբաղված բնակչության թիվը կազմում է մոտ 15%:

Հողի սեփականաշնորհման ժամանակ, նշված գործընթացին մասնակցել և գյուղատնտեսական նշանակության հողեր են ստացել 919 բնակիչներ:

2016թվականի ընթացքում համայնքի բնակիչների կողմից մշակվել է 220 հա հացահատիկային կուիլտուրաներ, և ցորեն:1 հեկտարի բերքատվությունը կազմել է 27 ցենտներ: Ընթացիկ տարում հացահատիկային կուլտուրաներից ստացվել է ընդամենը 5940ց գարի և ցորենի բերք:

Համայնքը ոռոգելի գյուղատնտեսական նշանակության տարածքներ չունի:Տարածքների ջրարբիացում չկա:Դաշտամիջյան ճանապարհները գտնվում են անմխիթար վիճակում: 2016թվականի հունվարի 1-ի դրությամբ քաղաքի բնակիչների մոտ հաշվառվել է 720 գլուխ կովեր, 630 գլուխ խոզեր, 12000 թև թռչուններ:Կովերի միջին կաթնատվությունը կազմում է 1350 լիտր:

Քաղաքի բնակչության կողմից արտադրված կաթը, միսը, մրգերը, բանջարեղենը իրացվում է Արթիկ քաղաքում, Շիրակի մարզում, իսկ ավելցուկը՝ նաև Հանրապետության մյուս շրջաններում: Գյուղմթերքներից միայն կաթի իրացումն է հանդիսանում դժվար խնդիր ազգաբնակչության համար, քանի որ հատկապես ամառվա ամիսներին սառնարանների բացակայության պատճառով, բնակիչները կաթը հանձնում են խիստ ցածր գներով:

Արթիկը Հայաստանի հնագույն բակավայրերից է: Քաղաքի տարածքում և շրջակայքում պահպանված բազմաթիվ և բազմատեսակ մշակույթի հուշարձանները, եկեղեցիները, վկայում են քաղաքի հին պատմություն ունենալու մասին: Հատկապես մեծ է քրիստոնեության ժամանակաշրջանի պատմական, մշակութային արժեքների նշանակությունը: Քաղաքի կենտրոնում կիսաքանդ վիճակում են գտնվում 5-րդ դարի Ս. Աստվածածին և 7-րդ դարի Ս. Գևորգ եկեղեցիները:Նրանք վերանորոգման, վերականգնման կարիք են զգում: Քաղաքի հարավ-արևմտյան ծայրին, գեղեցիկ բլրալանջի վրա է գտնվում 7-րդ դարի կառույց Լմատավանքը: 2009-2012 թվականներին Վարագյան եղբայրների կողմից կառուցվել է Վարագատունը, որը օծվել և հանդիսանում է գործող եկեղեցի:

Արթիկ քաղաքում զբոսաշրջության զարգացմանը կարող են նպաստել քաղաքից մի քանի կմ հեռավարության վրա գտնվող ալպիական մարգագետինները, սառնորակ, բնական աղբյուրները, գեղեցիկ ձորերն ու բնության տեսարանները: Շրջակա հարամարավետ բլրալանջերի առկայությունն ու առատ ձյունը կարող են նպաստել ձմեռային տուրիզմի զարգացմանը:

-7-

Սակայն միաժամանակ պետք է նշել, որ քիչ են զբոսաշրջության համար անհրաժեշտ ճարտարապետաշինարարական ենթակառուցվածքները, միջավայրը հագեցնող ճարտարապետական փոքր ձևերը, հյուրանոցները: Քաղաքի կենտրոնում գտնվող միակ ջրային ավազան-շատրվանը չի գործում մաշվածության պատճառով:

Արթիկ քաղաքում գործում են վեց հիմնական դպրոցներ, երկու ավագ դպրոցներ, մեկ գեղարվեստի, մեկ երաժշտական, մեկ հատուկ դպրոցներ, երկու քոլեջներ՝ տարբեր մասնագիտությունների գծով: Համայնքն ունի երկու մշակույթի կենտրոններ՝ տարբեր պրոֆիլների, երեք սպորտային հիմնարկ՝ երկու մարզադպրոց, մեկ ֆուտբոլի դպրոց, մեկ արտադպրոցական կենտրոն, չորս նախադպրոցական հաստատություն:

Նախակրթարանները գործում են տիպային շենքերում, սակայն նրանք ապահովված չեն անհրաժեշտ գույքով, եղածն էլ հիմնականում հին է: Մանկապարտեզների բակերը և խաղահրապարակները հիմնականում անբարեկարգ են, քիչ են կանաչապատ տարածքները: Մանկապարտեզների նյութատեխնիկական առկա պայմանները թույլ չեն տալիս ընդգրկելու ավելի շատ երեխաներ, չնայած մանկապարտեզ հաճախելու ցանկացողները ավելի շատ են:

Համայնքի կրթական հաստատությունները ունեն հետևյալ պատկերը

|  |  |
| --- | --- |
| Նախադպրոցական հիմնարկություն | 4 |
| Հիմնական դպրոց | 6 |
| Ավագ դպրոց | 2 |
| Հատուկդպրոց (խնդիրներունեցողերեխաներիհամար) | 1 |
| Միջին մասնագիտական ուսումնական հաստատություն | 2 |

Արթիկ համայնքում արտադպրոցական կրթությունն իրականցվում է 1 երաժշտական դպրոցի, 1 գեղարվեստի դպրոցի, 3 մարզադպրոցի, 2 մշակույթի կենտրոնի, 1 գեղագիտական /արտադպրոցական/ դաստիարակության կենտրոնի կողմից: Արտադպրոցական կրթական հաստատությունները հաճախում է մոտ 1000 սովորող, աշխատողների թիվը կազմում է 138:

Գեղարվեստի դպրոցը և ֆուտբոլի դպրոցը գործում են ոչ տիպային շենքերում: Արտադպրոցական բոլոր հաստատությունները կոմպլեկտավորված են հին գույքով: Նոր գույքի և ինվենտարի կարիք է զգացվում:

Քաղաքում գործում են մշակույթի տունը, որի դահլիճն ունի 398 նստատեղ, Վարազ Սամուելյանի անվան մշակույթի տունը, որի դահլիճն ունի 141 նստատեղ:

Համայնքում թանգարաններ, պատկերասրահներ չկան: Արթիկում գործում է մեկ քաղաքային գրադարան, գրադարանային ֆոնդը կազմում է 133 հազար կտոր, աշխատողների թիվը՝ 18:

Համայնքի առողջապահական հաստատությունները սպասսրկում են ինչպես քաղաքի, այնպես էլ շրջակա բնակավայրերի ազգաբնալչությանը:

-8-

Համայնքում գործում է բժշկական 2 հաստատություն.

1. <<Արթիկի բժշկական կենտրոն>> ՓԲԸ-ում աշխատում են 150 աշխատակիցներ, որից 41 բժիշկներ, բժշկական կենտրոնի կազմի մեջ է մտնում նաև պոլիկլինիկան, Արթիկի տարածաշրջանի գյուղական համայնքներին: Բժշկական կենտրոնն ունի 25 մահճակալ-տեղ:
2. Մոր և մանկան առողջության կենտրոնը կառուցվել է 1997 թվականին, տեղավորված է տիպային շենքում, ունի նորմալ պայմաններ, գտնվում է բարվոք վիճակում:Քաղաքում գործում են 7 ատամնաբուժական կենտրոններ, մոտ 10 դեղատներ:

Արթիկի բժշկական կենտրոնը խիստ զգում է մասնագիտացված կաբինետների վերանորոգման, նոր բժշկական սարքավորումներով կոմպլեկտավորման կարիք: Խիստ հրատապ է նոր շտապ օգնության մեքենայի ձեռքբերումը, քանի որ իրենց ունեցած մեքենաները չեն բավականացնում արագ բժշկական օգնություն ցուցաբերելու համար:

Արթիկ համայնքում ընտանեկան նպաստների համակարգում գրանցված են 1270 ընտանիքներ: Այդ թվում նպաստառու ընտանիքների թիվը կազմում է 1042, որից անչափահաս երեխաներ ունեցող նպաստառուները կազմում են 672, իսկ թոշակառուներ, հաշմանդամներ ունեցող սոցիալական խմբում ընդգրկված են 370 ընտանիքներ: Ընտանեկան նպաստի համակարգում նպաստառու ընտանիքների միջին նպաստը կազմում է ամսեկան մոտ 30000 դրամ:

Նախկինում Արթիկը արդյունաբերական քաղաք էր: Մինչև երկրաշարժն ու շրջափակումը Արթիկում աշխատում էին 10-ից ավելի ձեռնարկություններ՝ 4-5 հազար աշխատողներով: Ներկայումս գործում են դրանցից 1-2-ը, այն էլ խիստ փոքր հզորություններով:

Ներկայումս գործում են տուֆից շինաքարի արդյունահանությամբ զբաղվող <<Տուֆ քառյակ>>, <<Նազարեթյան և գործընկերներ>>, <<Քարաստղ>> ՍՊԸ-ները: Ներկայումս << Արթիկտուֆ>> ՓԲԸ-ն չի գործում: Փոքր հնարավորություններով գործում են բանվորական ձեռնոցների արտադրությամբ զբաղվող << Վոլիում գրուպ>> ՍՊԸ, <<Վակումային էլեկտրավառարանների գործարան>> ԲԲԸ-Ն, քարի մշակումով զբաղվող և վերամշակումով զբաղվող << Քարաստղ>> ՍՊԸ-ն: Պատվերների բացակության պատճառով ժամանակավորապես չի աշխատում <<Ստեկլոմաշ>> ԲԲԸ-ն, որը զբաղվում է մետաղի ձուլումով, ապակյա տարաների համար մետաղական կաղապարների պատրաստումով: Քաղաքում գործում են հացի արտադրությամբ և իրացմամբ զբաղվող մոտ 15 ձեռնարկություններ, որտեղ յուրաքանչյուր արտադրամասում աշխատում են միջինը 5-6 աշխատողներ: Ներկայումս գործում են նաև պլաստմասայից դռներ և լուսամուտներ արտադրող 8 արտադրամասեր, որտեղ աշխատում են մոտ 50 աշխատողներ: Համայնքում արտադրվող արդյունաբերական արտադրանքը հիմնականում իրացվում է Շիրակի մարզում , իսկ ավելցուկը նաև հանրապետության մյուս բնակավայրերում:

**-9-**

**2.3. ՀԱՄԱՅՆՔՈՒՄ ԻՐԱԿԱՆԱՑՎՈՂ ԾՐԱԳՐԵՐԸ**

**ՀԱՄԱՅՆՔԻ ՏԱՐԱԾՔՈՒՄ ԻՐԱԿԱՆԱՑՎՈՂ (ՇԱՐՈՒՆԱԿՎՈՂ) ԾՐԱԳՐԵՐՆ ԵՆ**

1. Արթիկ համայնքում արեն շուրջ 2.5 տարի Համայնքների ֆինանսիստների միավորումը ԱՄՆ ՄԶԳ աջակցությամբ իրականացնում է <<Հանրային մասնակցություն տեղական ինքնակառավարմանը>> ՀաՄաՏեղ ծրագիրը, որի նպատակն է տեղական ինքնակառավարման մարմինների կարողությունների հզորացում, քաղաքացիական հասարակության դերի բարձրացում և համայնքապատկան ենթակառուցվածքների արդիականացում: Նշված ծրագիրը ի սկզբանե նախատեսված է եղել իրականացնել 5 տարի ժամանակահատվածում:
2. Արթիկ համայնքի Գարեգին Նժդեհ փողոցի երկարությունը կազմում է 417 մետր, որից մոտ 203 մետր հատվածը 2015 թվականին Շիրակի մարզպետարանի հրատապ ծրագրերի շրջանակներում ենթարկվել է կապիտալ վերանորոգման: Ծրագրի ընդհանուր արժեքը կազմել է մոտ 26 000 000 ՀՀ դրամ: 2017 թվականին նախատեսվում է նույն ծրագրի շրջանակներում իրականացնել մնացած 214 մետր հատվածի կապիտալ վերանորոգում, որի արժեքը կկազմի 25-ից 30 միլիոն ՀՀ դրամ:
3. Արթիկ համայնքում դեռևս 2015 թվականից ստեղծվել և գործում է <<Արթիկ համայնքի արոտօգտագործողների միավորում>> սպառողական կոոպերատիվը: Հայաստանի Հանրապետության և Միջազգային զարգացման ընկերակցության միջև ստորագրված <<Համայնքների գյուղատնտեսակն ռեսուրսների կառավարման և մրցունակության>> ծրագրի վարկային համաձայնագրի <<Համայնքների արոտավայրերի և անասնապահության կառավարման համակարգ>> բաղադրիչի իրականացման շրջանակներում, ՀՀ գյուղատնտեսության նախարարության <<Գյուղատնտեսական ծրագրերի իրականացման գրասենյակ>> պետական հիմնարկի, Արթիկի համայնքապետարանի և <<Արթիկ համայնքի արոտօգտագործողների միավորում>> սպառողական կոոպերատիվի միջև կնքված եռակողմ համագործակցության մասին համաձայնագրի հիման վրա Արթիկի համայնքապետարանը ակտիվ մասնակցություն է ունեցել համաձայնագրով սահմանված չափով ներդրումային ծրագրին, ձևավորել է համայնքի արոտավայրերի կառավարման և անասնապահության զարգացման հանձնաժողով, ինչի արդյունքում Կոոպերատիվը ձեռք է բերել ՄՏԶ անվավոր տրակտոր, մամլիչ հակահավաք սարքավորում, շարքացան և ձեռքի խոտհնձիչներ և պարարտացրիչ: Վերը նշված տեխնիկական միջոցների օգտագործման արդյունքում Կոոպերատիվի մոտ 2015-2016 թվականների ընթացքում առաջացել են 1 700 000 դրամի ֆինանսական միջոցներ, որը ուղղվելու է բերնատար մեքենայի ձեռքբերմանը: 2017-2023 թվականներին Արթիկի համայնքապետարանը նախատեսում է սերտ համագործակցություն <<Արթիկ համայնքի արոտօգտագործողների միավորում>> սպառողական կոոպերատիվի հետ, քանի որ նշված կոոպերատիվի գործունեության ուղղակի շահառուներ են հանդիսանում Կոոպերատիվի 162 անդամները, իսկ որպես անուղղակի շահառու է հանդիսանում Արթիկ համայնքի ողջ ազգաբնակչությունը:

**-10-**

**2.5 ԶԱՐԳԱՑՄԱՆ ԽՈՉԸՆԴՈՏՆԵՐ ԵՎ ԴԺՎԱՐՈՒԹՅՈՒՆՆԵՐ**

Ինչպես յուրաքանչյուր համայնք Արթիկը ևս ունի զարգացման խոչընդոտներ և դժվարություններ.

* Արթիկում բարձր է գործազրկության մակարդակը, որը հետևանք է երբեմնի 10-ից ավելի արդյունաբերական ձեռնարկությունների չաշխատելուն: Մեծ թիվ են կազմում արտագնա աշխատանքի մեկնողները, որը չի նպաստում ամուր ընտանիքների ձևավորմանը: Քաղաքն ունի խիստ կլիմայական պայմաններ՝ երկարատև և խիստ ձմեռներ, ձյան կայուն ծածկույթով, որը լրացուցիչ դժվարություններ է ստեղծում հատկապես աղքատ բնակչության համար:
* Համայնքի ջրագծերը /առանձին թաղամասերում/ և կոյուղագծերը խիստ կարիք ունեն վերանորոգման: Ամենօրյա վթարներըբազմաթիվ են:
* Վերանորոգված չեն մոտ 150 բազմաբնակարան շենքերի կտուրներ և մուտքեր
* Մեծ թիվ է կազմում սոցիալապես անապահով բնակչությունը
* Ցածր է գյուղատնտեսությունից ստացվող եկամտաբերությունը
* Համայնքը չունի ոռոգման համակարգ: Ոռոգումն իրականացվում է հիմնականում խմելու ջրի միջոցով
* Ֆիզիկապես մաշվել և շարքից դուրս են եկել գյուղատնտեսական տեխնիկան և գործիքները
* Բակերում մեծ թիվ են կազմում երկրաշարժից հետո տեղադրված տնակները, ցանկապատները, հարմարեցված և ճարտարապետական նորմերին չհամապատասխանող կառույցները
* Համայնքում քիչ են հանգստի գոտիները

*Համայնքին վտանգ սպառնացող փոփոխություններն են՝*

Համայնքային բյուջեի կատարման համար խոչընդոտ կարող են հանդիսանալ բյուջեի մուտքային մասով նախատեսնված եկամուտների ամբողջությամբ չապահովելը (գույքահարկի, հողի հարկի և մյուս հոդվածների թերի կատարումը):

* Քաղաքի բազմաբնակարային 5 շենքեր ունեն 3-րդ աստիճանի վթարայնություն, որոնք պետք է ամրացվեն պետական միջոցներով:

Դրանք ժամանակին չկատարելու դեպքում վթարայնության աստիճանը գնալով ավելի կխորանա և հնարավոր չի լինի դրանց հետագա բնակեցումը:

* Խմելու ջուրը մատակարարվում է Մանթաշի ջրամբարից, որը գտնելով բաց վիճակում սանիտարական լուրջ խնդիրներ կարող է ստեղծել ազգաբնակչության համար: Ուստի միջոցներ պետք է ձեռնարկվի ջրի մաքրման, զտման, քլորացման և այլ սան հիգիենիկ աշխատանքներ իրականացնելու համար:
* Քաղաքի տարածքով անցնող երկու հեղեղատարները՝ Մովրովի և Բմբուլենց ձորերը մշտապես լցվում են անձրևաջրերի միջոցով բերվող տիղմով, կենցաղային աղբով, քարհանքերից եկած ավազով, քարերով, որոնք մշտապես պետք է մաքրվեն, հատկապես ջրաթունելներում, բնակարանների մոտ գտնվող հատվածներում:

**-36-**

* Հակառակ դեպքում վարարումների ժամանակ կարող են վտանգավոր իրավիճակներ ստեղծել ազգաբնակչության և ձեռնարկությունների համար:

Համայնքում գործարար միջավայրի բարելավման և ձեռնարկատիրության խթանման նպատակով անհրաժեշտ է համայնքում տնտեսական գործունեության առավել արդյունավետ իրականացման օժանդակում կարևոր է արտերկրում բնակվող արթիկցիների նյութական միջոցների և ձեռնարկատիրական հմտությունների ներգրավումը համայնքի տնտեսական զարգացման գործում:

Անհրաժեշտ է համայնքի տնտեսավարող սուբյեկտների իրավունքները և օրինական շահերը պաշտպանելու ուղղված գործուն միջոցների ձեռնարկում:

Համայնքի գույքի կառավարման համար գոյություն ունեն մի շարք խոչընդոտներ:Համայնքապետարանի կողմից սպասարկվում են շուրջ 130 միավոր հողամասերի և գույքի վարձակալության պայմանագրեր, որոնց ռեալ կառավարման հիմնական խոչընդոտը համայնքի բնակիչներից շատերի ժամանակավոր բացակայությունն է:

Ներկայումս համայնքային սեփականություն համարվող գույքն ամբողջությամբ հաշվառված չէ: Հաշվառված չեն արտաքին լուսավորության հենասյուները և սարքավորումները, ճարտարապետական փոքր ձև հանդիսացող օբյեկտները, պատմամշակութային անշարժ ժառանգության մեծ մասը և այլն:

2004-2005թթ. հողային ֆոնդի չափագրման և քարտեզագրման ժամանակ թույլ են տրվել փաստական սխալներ, որոնց հետևանքով առաջացել են բնակիչների գույքային իրավունքի խախտման դեպքեր:

Անհրաժեշտ է կատարել համայնքային գույքի խմբավորում և դասակարգում, գույքի պահպահնման և օգտագործման գործընթացի կանոնակարգում և վերահսկում, ֆիզիկական մաշվածության ենթարկված և չհիմնավորված ծախսեր պահանջող գույքի առաջնահերթ օտարում: Կարևոր է համայնքի հողերի կադաստրային քարտեզագրման տվյալների ճշգրտումը և հողերի ընթացիկ հաշվառումն ու նպատակային տնօրինումը:

Նախադպրոցական կրթության և արտադպրոցական դաստիարակության կազմակերպմանը խոչընդոտող հանգամանքներ են անհրաժեշտ գույքով ապահովված չլինելը, շենքերի հիմնանորոգման անհրաժեշտությունը, սան հիգիենիկ նորմերի շեղումների առկայությունը, բակերի և խաղահրապարակների անբարեկարգությունը, կանաչ տարածքների պակասությունը: Նախակրթարանների և արտադպրոցական հիմնարկների ղեկավարներն ու աշխատողներն ունեն վերապատրաստման անհրաժեշտություն:

Երիտասարդության ներգրավմամբ ակտիվ մշակութային և մարզական կյանքի կազմակերպմանը խոչընդոտում են համայնքի տարածքում գտնվող և հաշվառված 14 պատմական հուշարձաններից բացի մշակութային արժեք ներկայացնող մատուռների, սրբատեղերի, եկեղեցամերձ գերեզմանների, խաչքարերի, հուշաղբյուրների, ժողովրդական արհեստագործության նմուշների հաշվառված չլինելը:

Համայնքի մշակույթի կենտրոնի և գրադարանի շենքները չեն ջեռուցվում, ինչի պատճառով տևական ժամանակով ընդհատվում է մշակութային միջոցառումների իրականացումը: Քաղաքը չունի քաղաքի ինքնատիպությունը բնութագրող խորհրդանիշներ, ինչպիսիք են համայնքի օրհներգը, դրոշը, զինանաշանը և ապրանքային տարբերանշանը:

-37-

Համայնքի ազգաբնակչության սոցիալական պաշտպանությունը ապահովելու կարևորագույն խնդիրներից է պետական և մասնավոր հատվածի կազմակերպությունների հետ նոր աշխատատեղերի ստեղծման համար ակտիվորեն աշխատել զբաղվածության և սոցիալական ծառայությունների հետ:Աշխատանք տանել ընտանեկան նպաստի համակարգում ընդգրկվածների, գործազուրկների, աշխատանք փնտրողների շահերի պաշտպանության ուղղությամբ: հետևել համայնքի բյուջեից անապահով ընտանիքներին պարբերաբար նյութական օգնության հատկացման գործընթացին: Ըստ տարիների այդ օգնության չափերը մեծացնել:

Ֆիզիկական կուլտուրայի և առողջ ապրելակերպի խրախուսման նպատակով անհրաժեշտ է մարզադպրոցներ հաճախող երեխաների թիվը 370-ից հասցնել 500-ի: Ստեղծել բակային մարզաև խաղահրապարակներ երեխաների ակտիվ հանգստի կազմակերպման և առողջ զարգացման համար:

5000 նստատեղով մարզադաշտը հիմնանորոգման կարիք ունի: Մարզագույքը հնամաշ է: Սրանք խոչընդոտներ են հանդիսանում սպորտով զբաղվելու գրավչության և մարզումների պատշաճ որակի ապահովման համար:

Համայնքում բնակարանային շինարարության խթանման նպատակով Լմբատ 2 թաղամասում գտնվող թիվ 31 և թիվ 32 կիսակառույց բազմաբնակարան շենքերը անհրաժեշտ է ավարտին հասցնել, որը համայնքային բյուջեով իրականացնել հնարավոր չէ:

Համայնքային աղբավայրերը չեն համապատասխանում սանիտարահիգիենիկ նվազագույն պահանջներին: Դրանք ցանկապատված չեն: Աղբն առանց վնասազերծելու կուտակվում է աղբավայրերում, ինչը հանգեցնում է շրջակա միջավայրի աղտոտման, վարակների տարածման և հողի որակի նվազման:

Առանձնահատուկ վտանգ են ներկայացնում համայնքի տարածքով անցնող երկու հեղեղատարները, որոնք գարնան վարարումների ժամանակ հեղեղում են համայնքի տարածքը, լցվում այգիներ, առանձնատներ ու ձեռնարկությունների մասնաշենքեր: Այդ և նմանատիպ աղետների ռիսկերի նվազեցման նպատակով անհրաժեշտ է ամբողջությամբ մաքրել երկու հեղեղատարների հունը:

Գյուղատնտեսության զարգացումը խթանելու նպատակով անհրաժեշտ է կատարել հակակարկտային կայանքների տեղադրում, ունենալ կաթի մշակման արտադրություն, անասունների սպանդանոց:

Շրջակա միջավայրի պահպանության համար արդիական է լքված քարհանքերի ռեկուլտիվացիան և այդ տարածքի վրա անտառաշերտի ստեղծումը:

Համայնքում երիտասարդության շրջանում տևական և հետևողական աշխատանք չի տարվել: Երիտասարդությունը ներգրավված չէ համայնքային նշանակության խնդիրների քննարկման ու որոշումների ընդունման գործընթացին: Անհրաժեշտ է երիտասարդների հոգևոր, մտավոր զարգացման և իմաստալից ժամանցի կազմակերպման համար պայմանների ստեղծում:

Համայնքային հասարկական կյանքին հաշմանդամների մասնակցության խթանման նպատակով անհրաժեշտ է հասարակական վայրերում և շենքերում թեքահարթակների կառուցումը, համայնքում կազմակերպվող միջոցառումների մասին նրանց իրազեկումը:

-38-

**2.6ՀԱՄԱՅՆՔԻ ՈՒԺԵՂ ԵՎ ԹՈՒՅԼ ԿՈՂՄԵՐԻ, ՀՆԱՐԱՎՈՐՈՒԹՅՈՒՆՆԵՐԻ ԵՎ ՍՊԱՌՆԱԼԻՔՆԵՐԻ (ՈՒԹՀՍ) ՎԵՐԼՈՒԾՈՒԹՅՈՒՆ**

**ՀԱՄԱՅՆՔԻՈՒԺԵՂԿՈՂՄԵՐՆՈՒՀՆԱՐԱՎՈՐՈՒԹՅՈՒՆՆԵՐԸ**

* Արթիկը 28 կմերկարությամբբարեկարգ, ասֆալտապատճանապարհովկապվածէմարզկենտրոնԳյումրիիհետև 110 կմերկարությամբճանապարհով՝մայրաքաղաքԵրևանիհետ:
* Հոռոմ-Արթիկ- Ալագյազասֆալտապատճանապարհըանցնումէհամայնքիտարածքով:
* ՀամայնքըերկաթուղագծովկապվածէԳյումրիիհետ:
* Բազմաթիվգործարաններիշենքերիառկայությունը, նորպայմաններիցելնելովօգտագործելուդեպքում, հնարավորությունէնորաշխատատեղերիստեղծմանհամար:
* ՀամայնքումկաՄանթաշիջրամբարիցստացվողխմելուջրիներհամայնքայինհամակարգ:
* Համայնքնունի 95 % գազաֆիկացմանհամակարգ:
* Արթիկումենգտնվումպետականծառայությունների՝զբաղվածության, սոցիալականապահովության, սոցիալականծառայությանտարածքայինկենտրոնները:
* Արթիկնունիավտոմոբիլայինտրանսպորտայինկապմայրաքաղաքի, մարզկենտրոնի, Արմավիրիևտարածաշրջանիբոլորհամայնքներիհետ:
* Համայնքնունիկրթականմեծպոտենցիալ, ուսանողներիմեծթվաքանակ, բարձրորակավորումունեցողդիպլոմավորմասնագետներիմեծթիվ:
* ՀամայնքըՀայառաքելականեկեղեցուԱրթիկիթեմինստավայրնէ:
* Արթիկիառողջապահականհիմնարկներըսպասարկումենհամայնքիևտարածաշրջանիհամայնքներիազգաբնակչությանը:

**ՀԱՄԱՅՆՔԻԹՈՒՅԼԿՈՂՄԵՐՆԵՆ**

* Բազմաբնակարանշենքերիանբարեկարգբակեր:
* Կանաչտարածքներիսակավություն:
* Ներդրումներիցածրմակարդակ:
* Աղբահանությանևսանիտարականմաքրմանոչբավարարվիճակ:
* Հեղեղատարհամակարգիմաշվածություն, առանձինհատվածներումնաևվթարայինվիճակ:
* Լուսավորվողփողոցներիպակասություն:
* Մտահոգիչէկոլոգիականվիճակ:

-39-

**ՀԱՄԱՅՆՔԻԶԱՐԳԱՑՄԱՆՀՆԱՐԱՎՈՐՈՒԹՅՈՒՆՆԵՐ**

* Գործողկազմակերպություններիարտադրականծավալներիավելացմանևնորերիհիմնմանհամարանհրաժեշտբարձրակարգմասնագետներիառկայություն:
* Գործարանայինշենքերիևշինությունների, տարածքներիառկայություն, որոնքկարողենհամատեղվելնորներդրումայիննպատակներիհամար:
* Որակյալկադրերիներգրավում:
* Ներդրումայինծրագրերիհամարբարենպաստմիջավայրիառկայություն:
* Համայնքիբյուջեիեկամուտներիլրիվհավաքագրում:
* Արտերկրումբնակվողարթիկցիներիմտավորևնյութականմիջոցներիներգրավումհամայնքայիննշանակությանծրագրերում:

**ՀԱՄԱՅՆՔԻ ԶԱՐԳԱՑՄԱՆ ԱՐՏԱՔԻՆ ՎՏԱՆԳՆԵՐԸ**

* Երկրի սոցիալ տնտեսական վիճակի հնարավոր անկայունացում կամ վատթարացում:
* Արտագնա աշխատանքի մեկնողների մեծ թիվ:
* Պետական դոտացիոն գումարների նվազեցում:
* Եղանակային անբարենպաստ պայմաններ:
* Պատերազմական գործողությունների վերսկսում:
* Երիտասարդների արտահոսք դեպի մայրաքաղաք կամ արտերկիր:

-40-

**3. ՆՊԱՏԱԿՆԵՐԻՍԱՀՄԱՆՈՒՄԵՎԳՈՐԾՈՂՈՒԹՅՈՒՆՆԵՐԻՊԼԱՆԱՎՈՐՈՒՄ**

**3.1 ՀԱՄԱՅՆՔԻԶԱՐԳԱՑՄԱՆՏԵՍԼԱԿԱՆ**

ՀՀԶԾիրականացմանտեսլականնէ՝բարեփոխմներիրականացնելուճանապարհովհետևողականորենբարելավելբնակչությանսոցիալ-տնտեսականզարգացման, մշակույթայինևհանգստիպայմանները, Արթիկըզարգացնելորպեսարդյունաբերական, ՓՄՁ-ովզարգացածքաղաք՝ֆինանսապեսապահովվածբնակչությամբ, որպեսմաքուր, բարեկարգևգրավիչ, բարոյահոգեբանականառողջմթնոլորտովբնակավայր:

**Համայնքիզարգացմանհիմնականուղղություններըլինելուեն՝**

* Նոր աշխատատեղերի ստեղծում :
* Ներհամայնքային ճանապարհների և փողոցների վերանորոգում ու կառուցում, կանաչապատում, ծառատնկում:
* Համայնքի բնակչության մշակույթային կյանքի և հանգստի կազմակերպում:
* Նախադպրոցական հիմնարկների պայմանների բարելավում, վերանորոգում և գույքի ձեռք բերում:
* Սելավատարների մաքրում, վերանորոգում, վտանգավոր հատվածներում պատերի ամրացում:
* Բազմաբնակարան շենքերի կտուրների և շքամուտքերի վերանորոգում, նրանց բակերում խաղահրապարակների ստեղծում:
* Համայնքի էկոլոգիայի բարելավում:
* Մարզական կառույցների վերանորոգում, սպորտային առաջնությունների անցկացում, առողջ ապրելակերպի արմատավորում:

**Համայնքի կայուն զարգացման արդյունքում կունենանք**

* Աղքատության շեմից ցածր գտնվող ընտանիքների թիվը կկրճատվի 6%-ով:
* Համայնքի սեփական եկամուտների տարեկան աճը կկազմի 1,2%:
* Համայնքում գրանցված բնակչության թվի փոփոխությունը նախորդ տարվա համեմատությամբ ( չպայմանավորված բնական աճով) կկազմի 0,3%:

Նշված արդյունքին հասնելը հնարավոր կլինի ուժերի հնարավորությունների կապակցման և թույլ կողմերի չեզոքացման ռազմավարությամբ:

-41-

**3.2** **ՀԱՄԱՅՆՔԻ ԶԱՐԳԱՑՄԱՆ ԱՆՄԻՋԱԿԱՆ ՆՊԱՏԱԿՆԵՐԸ**

1. **Համայնքում նոր արտադրամասերի և գործարանների ստեղծում**

Այս նպատակով Արթիկում նախատեսվում է կառուցել

ա) կարի ֆաբրիկա – մոտ 700 աշխատատեղերով

բ) կաթի ընդունման և վերամշակման գործարան - 60 աշխատատեղով

գ) անասունների սպանդանոց մոտ 30 աշխատատեղով

դ) գորգագործության ֆաբրիկայի բացում մոտ 200 աշխատատեղով

Նշված նպատակի իրականացումով համայնքում կստեղծվի մոտ 800 նոր աշխատատեղեր: Վերոհիշյալ երեք ծրագրերն էլ ներդրումային են և մոտավոր հաշվարկներով նպատակի իրականացման համար կներդրվի 939.9մլն դրամ: Այս ծրագրերն իրականացվելու են 2017-2019թվականների ընթացքում:

1. **Փողոցների վերանորոգում, ասֆալտապատում, սալապատում, կենտրոնական փողոցների մայթերի նորոգում, կանաչապատում, ծառատնկում, կոյուղագծի կառուցում:**

Այս նպատակի համար նախատեսվում է իրականացնել 16 ծրագրեր: Դրանք են՝

Շինարարների, Սպանդարյան և Գարեգին Նժդեհի փողոցների ասֆալտապատում և բարեկարգում, Գ. Նժդեհ փողոցի 1-ին նրբանցքի, Աղաքարյան, Կամո, Ղուկասյան, Դուրյան, Զորավար Անդրանիկ փողոցների, Գրիգոր Լուսավորիչ փողոցի 1-ին և 3-րդ, Տուֆագործների փողոցի 3-րդ նրբանցքի Նալբանդյան փողոցի (Շահումյան փողոցից հարավ ընկած հատված) կանոնավոր ձևի տուֆ քարով սալապատում, Անկախության հրապարակի և Բարեկամության այգու բարեկարգում, Կոմիտաս թաղամասի կոյուղագծի կառուցում:

Այս նպատակի իրականացման համար մոտավոր հաշվարկներով կներդրվի 254.6 մլն դրամ: Ծրագրերի իրականացումը համաչափորեն բաժանված է հինգ տարիների վրա՝ սկսած 2017 թվականից մինչև 2021թվական: Նշված ծրագրերի իրականացման աշխատանքներում հիմնականում ներգրավվելու են համայնքի շինարարական մասնագիտություններ ունեցող վարպետներ և բանվորներ, մեխանիզատորներ:

1. **Փողոցների լուսավորության ցանցի անցկացում**

Այս նպատակի համար պետք է իրականացվի թվով 5 ծրագրեր: Դրանք են՝

Թումանյան, Իսահակյան, Նալբանդյան, Սպանդարյան փողոցների և Տուֆագործների փողոցի 3-րդ նրբանցքի արտաքին լուսավորության ցանցի անցկացում: Նշված ծրագրերի իրականացման համար նախատեսվում է համայնքային բյուջեից կատարել 16.0 մլն դրամի ներդրում: Վերոհիշյալ ծրագրերը պետք է իրականացվեն 2017-2020թթ. ընթացքում:

**4.Բազմաբնակարան շենքերի տանիքների հիմնանորոգում, շենքերի բակերի բարեկարգում, խաղահրապարակների ստեղծում:**

Այս նպատակի համար պետք է իրականացվեն թվով 9 ծրագրեր: Դրանք են՝

Տոնականյան փողոցի 34 և թիվ 36, Անկախության փողոցի թիվ 24, Լմբատ 1 թաղամասի թիվ 5, թիվ 29, Լմբատ 2 թաղամասի թիվ 9 և թիվ 11, Շինարարների թիվ 3 և թիվ 5 բազմաբնակարան շենքների տանիքների վերանորոգում և բակերի բարեկարգում, խաղահրապարակների ստեղծում:

Նշված ծրագրերի իրականացման համար նախատեսվում է ներդնել մոտ 90մլն դրամ ներդրումներ: Վերոհիշյալ ծրագրերը պետք է իրականացվեն 2017-2021 թվականների ընթացքում՝ ըստ տարիների համամասնորեն:

5.Համայնքային ենթակայության ՀՈԱԿ-ների շենքերի մասնակի վերանորոգում, գույքով ապահովում և արդիականացում: Այս նպատակի համար նախատեսվում է իրականացնել թվով 10 ծրագրեր, դրանք են՝

Բոլոր 4 նախադպրոցական ուսումնական հաստատությունների, սպորտային 3 հաստատությունների, գեղարվեստի դպրոցի և 2 մշակույթի կենտրոնների գույքի նորացումն ու շենքերի մասնակի վերանորոգումը:

Համայնքի էկոլոգիան բարելավելու, կանաչ գոտիներն ընդլայնելու, հանգստի գոտիներ ստեղծելու, համայնքի տարածքն ու մարդկանց հեղեղումներից պաշտպանելու նպատակով 2017թվականից մինչև 2020 թվականը իրականացվելու է <<Արթիկ քաղաքից դուրս՝ արևելյան հատվածում լքված քարհանքերի ռեկուլտիվացիա, անտառաշերտի ստեղծում և հեղեղատարների մաքրում>> ծրագիրը: Ծրագիրը իրականացվելու է բնապահպանության նախարարության ԾԻԳ-ի ներկայացմամբ, երկրագնդի գլոբալ տաքացումների միջազգային կազմակերպության կողմից: Մոտավոր հաշվարկներով ծրագրի նախահաշվային արժեքը կազմում է 685.3 մլն. դրամ: Ծրագիրն ունենալու է 3 բաղադրիչներ՝

1. Լքված հանքերի ռեկուլտիվացիա 385.6 մլն դրամ
2. Ռեկուլտիվացված տարածքում անտառաշերտի ստեղծում 131.0մլն դրամ
3. Համայնքի տարածքով անցնող երկու հեղեղատարների մաքրում (168.7մլն դրամ) Համայնքի ներդրումը կազմելու է 10.5մլն դրամ:

Այս բոլոր նպատակներն ուղղված են քաղաքն ավելի գեղեցիկ, բարեկարգ ու գրավիչ դարձնելու համար, որպեսզի մեր համայնքի բնակիչներն ու հյուրերն իրենց զգան ավելի ապահով և վստահ, փոփոխվի մեր ---- քաղաքի դիմագիծը:

-43-

**4. ՀՀԶԾ ՖԻՆԱՆՍԱՎՈՐՈՒՄ**

ՀՀԶԾ-ում ընդգրկված ծրագրերը ֆինանսավորվելու են.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Հ/Հ | Ծրագրի անվանումը | Ծրագրի  մոտավոր արժեքը | Ծրագրի կատարումն ըստ տարիների (մլն. դրամ) | | | | | Ֆինանսավորման աղբյուրը | |
| 2017 | 2018 | 2019 | 2020 | 2021 | Հա  մայն  քի բյուջե | այլ աղբյուրներ |
| 1 | Կարի ֆաբրիկայի կառուցում | 578.4 | 400.0 | 178.4 | - | - | - |  | 578.4 |
| 2 | Արթիկ քաղաքից դուրս արևելյան հատվածում լքված քարհանքերի ռեկուլտիվացիա, անտառաշերտերի ստեղծում և հեղեղատարների մաքրում | 685.3 | 170.0 | 200.0 | 200.0 | 115.3 | - | 10.5 | 674.8 |
| 3 | Կաթի ընդունման և վերամշակման գործարանի կառուցում | 168.7 |  |  | 168.7 |  |  |  | 168.7 |
| 4 | Անանսունների սպանդանոցի կառուցում | 192.8 |  |  |  | 192.8 |  |  | 192.8 |
| 5 | Թումանյան փողոցի արտաքին լուսավորության ցանցի կառուցում | 3.0 | 3.0 |  |  |  |  | 3.0 |  |
| 6 | Իսահակյան փողոցի արտաքին լուսավորության ցանցի կառուցում | 3.0 |  | 3.0 |  |  |  | 3.0 |  |
| 7 | Նալբանդյան փողոցի արտաքին լուսավորության ցանցի կառուցում | 3.0 |  |  | 3.0 |  |  | 3.0 |  |
| 8 | Սպանդարյան փողոցի արտաքին լուսավորության ցանցի կառուցում | 4.0 |  |  |  | 4.0 |  | 4.0 |  |
| 9 | Գ. Նժդեհ փողոցի 1-ին նրբանցքի տուֆ քարով սալահատակում | 6.0 |  | 6.0 |  |  |  | 4.0 | 2.0 |
| 10 | Աղաքարյան փողոցի տուֆ քարով սալապատում | 20.0 |  |  | 20.0 |  |  | 16.0 | 4.0 |
| 11 | Ղուկասյան փողոցի տուֆ քարով սալապատում | 17.2 |  |  |  | 17.2 |  | 14.2 | 3.0 |
| 12 | Գր. Լուսավորիչ փողոցի 1-ին նրբանցքի տուֆ քարով սալապատում | 5.9 |  |  | 5.9 |  |  | 4.1 | 1.8 |
| 13 | Կամոյի փողոցի տուֆ քարով սալապատում | 23.4 |  |  |  | 23.4 |  | 19.0 | 4.4 |
| 14 | Դուրյան փողոցի տուֆ քարով սալապատում | 16.3 |  | 16.3 |  |  |  | 14.0 | 2.3 |
| 15 | Գր. Լուսավորիչ փողոցի 3-րդ նրբանցքի տուֆ քարով սալապատում | 22.8 |  |  | 22.8 |  |  | 18.0 | 4.8 |
| 16 | Տուֆագործների փողոցի 3-րդ նրբանցքի տուֆ քարով սալապատում | 10.0 |  | 10.0 |  |  |  | 8.0 | 2.0 |
| 17 | Շինարարների փողոցի ասֆալտապատում | 25.0 |  |  |  | 25.0 |  |  | 25.0 |
| 18 | Սպանդարյան փողոցի ասֆալտապատում | 58.0 |  |  |  |  | 58.0 |  | 58.0 |
| 19 | Գ. Նժդեհ փողոցի ասֆալտապատում | 30.0 | 30.0 |  |  |  |  |  | 30.0 |
| 20 | Տոնականյան փողոցի թիվ 34 և թիվ 36 շենքերի կտուրների վերանորոգում | 20.0 | 20.0 |  |  |  |  |  | 20.0 |
| 21 | Անկախության 24 շենքի կտուրի վերանորոգում | 11.0 |  | 11.0 |  |  |  |  | 11.0 |
| 22 | <<Լմբատ 1>> թաղամասում բազմաբնակարան 2 շենքերի կտուրների վերանորոգում | 20.0 |  |  | 20.0 |  |  |  | 20.0 |
| 23 | <<Լմբատ 2>> թաղամասում  2 շենքերի կտուրների վերանորոգում | 20.0 |  |  |  | 20.0 |  |  | 20.0 |
| 24 | Շինարարների փողոցի շենքերի կտուրների վերանորոգում | 20.0 |  |  |  |  | 20.0 |  | 20.0 |
| 25 | Մեծ հայրենական պատերազմում զոհվածների հուշարձանի Անկախության հրապարակից տեղափոխումը Բարեկամության զբոսայգի | 14.0 |  |  | 14.0 |  |  | 14.0 |  |
| 26 | Անկախության հրապարակի բարեկարգում | 10.0 |  |  |  | 10.0 |  | 10.0 |  |
| 27 | Բարեկամության զբոսայգու բարեկարգում | 10.0 |  |  | 10.0 |  |  | 10.0 |  |
| 28 | Ոչխարաբուծության կազմակերպում | 150.0 |  | 150.0 |  |  |  |  | 150.0 |
| 29 | ՀՈԱԿ-ների համար գույքի ձեռք բերում | 6.0 | 1.0 | 1.0 | 1.0 | 1.0 | 2.0 | 4.0 | 2.0 |
| 30 | Գորգագործական ֆաբրիկայի բացում | 350.0 |  | 200.0 | 150.0 |  |  |  | 350.0 |
| 31 | Կոմիտաս թաղամասի կոյուղագծի կառուցում | 17.0 |  | 17.0 |  |  |  |  | 17.0 |
| 32 | Նալբանդյան փողոցի Շահումյան փողոցից հարավ ընկած հատվածի սալապատում | 12.0 |  |  |  | 12.0 |  | 9.0 | 3.0 |
| 33 | Տուֆագործների փողոցի 3-րդ նրբանցքի արտաքին լուսավորության ցանցի կառուցում | 3.0 |  | 3.0 |  |  |  | 3.0 |  |
| 34 | Զորավար Անդրանիկ փողոցի տուֆ քարով սալապատում | 20.0 |  |  | 20.0 |  |  | 16.0 | 4.0 |

Ընդամենը ոլորտային ծրագրերի արժեքը

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ծրագրերի անվանումը | Ծրագրերի  մոտավոր արժեքը  /մլն. արժեքը/ | Ծրագրի կատարումն ըստ տարիների (մլն. դրամ) | | | | | Ֆինանսավորման աղբյուրը | |
| 2017 | 2018 | 2019 | 2020 | 2021 | Հա  մայնքի բյուջե | այլ աղբյուրներ |
| **1** | **2** | **3** | **4** | **5** | **6** | **7** | **8** | **9** |
| Ընդամենը | 2555.8 | 624.0 | 795.7 | 615.4 | 420.7 | 80.0 | 186.8 | 2369.0 |

Իրականացվող ծրագրերի համար 8-րդ սյունակում հաշվարկված 186.8 մլն դրամ գումարը հատկացվելու է համայնքային բյուջեից:

9-րդ սյունակում հաշվարկված (այլ ֆինանսական աղբյուրներ) 2369.0մլն դրամ գումարից 24.3 մլն դրամը (փողոցների տուֆ քարով սալապատման համար) տրվելու է վարձատրվող հասարակական աշխատանքներ ծրագրով:

-45-

Կարի ֆաբրիկայի կառուցման համար հաշվարկված 578.4 մլն դրամ, ոչխարաբուծության կազմակերպում ծրագրի համար 150.0մլն դրամ և գորգագործական ֆաբրիկայի բացման 350.0մլն դրամ գումարը ներդրվելու է <<Sasstex IIC>> կազմակերպության կողմից:

Կաթի ընդունման և վերամշակման գործարանի կառուցման (168.7 մլն դրամ) և անասունների սպանդանոցի կառուցման (192.8 մլն դրամ) ծրագրերն ընդգրկված են Շիրակի մարզային զարգացման հնգամյա ծրագրում:

Բազմաբնակարան շենքերի տանիքների վերանորոգման ծրագրի 90.0մլն դրամ գումարը ակնկալվում է մարզային հրատապ աշխատանքների գումարներից:

Շինարարների (25.0մլն դրամ), Սպանդարյան (58.0մլն դրամ) և Գ. Նժդեհ (30.0մլն դրամ) փողոցների և Կոմիտաս թաղամասի կոյուղագծերի կառուցման ասֆալտապատման համար ֆինանսավորման աղբյուրները որոշակի չեն:

**-46-**

**5. ՀՀԶԾ ՄՈՆԻԹՈՐԻՆԳ**

ՀՀԶԾ իրականացումը պետք է ենթարկվի մշտական մոնիթորինգի կառավարչական այս գործիքով հսկվելու է ծրագրերի իրականացման ընթացքը և նախաձեռնվելու է անհրաժեշտ փոփոխություններ:

Մոնիթորինգն իրականացվելու է համապատասխան ցուցանիշների վերաբերյալ տեղեկություններ հավաքագրելու և ցուցանիշների փաստացի արժեքները թիրախային արժեքների հետ համեմատելու միջոցով:

Մոնիթորինգի պատշաճ և արդյունավետ իրականացման համար կազմվում է մոնիթորինգի պլան, որը սահմանում է մոնիթորնգային ցուցանիշների հավաքագրման հաճախականությունը, աղբյուրն ու մեթոդը: ՀՄԶԾ-ի մոնիթորինգի միջոցով կատարվում է ավարտված և իրականացվող ծրագրերի գնահատում: Ծրագրերի գնահատումը կատարվում է երեք հիմնական ցուցանիշներով.

* Ինչպե±ս է ծրագիրն իրականացվել կամ իրականացվում
* Ի±նչ ազդեցություն է այն ապահովել
* Ստացված արդյունքներն արդարացնո±ւմ են այն ծախսերը, որոնք իրականացվել են արդյունքներն ապահովելու համար:

Հաշվի առնելով ՀՄԶԾ-ում ընդգրկված ծրագրերի կարճաժամկետ լինելու փաստը մոնիթորինգը և գնահատումը կատարվելու է յուրաքանչյուր ծրագրի իրականացման միջնամասում և ավարտին, իսկ արդյունքները քննարկվելու են համայնքի ավագնու նիստին:

**Մոնիթորինգ և գնահատում**

|  |  |
| --- | --- |
| **Մոնիթորինգ** | **Գնահատում** |
| **1** | **2** |
| Տեղեկություններ, թեժամանակիտվյալպահինծրագիրըորտեղէգտնվումհամեմատածթիրախներիհետ | Պատճառահետևանքային կապեր և արդյունքներ |
|  | Ծրագրի ձախողման կամ հաջողությունների պատճառների ուսումնասիրություն |
|  | Գրանցված արդյունքները ծրագրին կամ այլ գործոնների վերագրման բացահայտում |
|  | Առաջարկ ծրագրի իրականացման առավել արդյունավետ լուծումների վերաբերյալ |

-47-